Kaxi Kavsadze

**Kaxi Davidoviç Kavsadze** (; ) — Sovet və gürcü teatr və kino aktyoru, Şota Rustaveli adına Tbilisi Akademik Teatrının aparıcı aktyoru. Gürcüstan SSR xalq artisti.

## Həyatı
Kaxi Davidoviç Kavsadze 1935-ci il iyunun 5-də Gürcüstan SSR-in Tbilisi şəhərində Gürcüstan xalq mahnı və rəqs ansamblının rəhbərinin ailəsində anadan olub.

Kaxi və qardaşı İmeri xalq düşməninin övladları kimi istedadlı uşaqlar üçün musiqi məktəbindən qovulmuşdular.

Kavsadze 1959-cu ildə Ş.Rustaveli adına Tbilisi Teatr İnstitutunu bitirmişdir. O, 1966-cı ildə Sovet İttifaqı Kommunist Partiyasıına üzv olmuşdur.

1969-cu ildə "Səhranın bəyaz günəşi" filmindəki Qara Abdulla rolu Kaxi Kavsadzeyə ümumittifaq şöhrəti gətirmişdir.

1974–1980-ci illərdə o, Rezo Qabriadzenin ssenariləri əsasında qısametrajlı filmlər silsiləsində, hiyləgər Gigla/Baadur (Baadur Tsuladze) və Avesalom/Berik (Givi Berikaşvili) ilə birlikdə güclü, lakin sadə düşüncəli Beso/Kakhi rolunu oynamışdır.

Kaxi Kavsadze 1981-ci ildə Gürcüstan SSR xalq artisti fəxri adını almışdır.

1988-ci ildə Rezo Çxeidzenin çəkdiyi "Don Kixot və Sançonun həyatı" filmində Don Kixot obrazını canlandırıb. 2001-ci ildə Moskva Estrada Teatrında "Quşlar" tamaşasında fərqli rol yaratmışdır.

2011-ci ildə rejissor Nana Canelidze "Kaxi Kavsadze. Orada teatr varmı?!" sənədli filmini çəkir. Filmdə acı və yumorla Kaxa Kavsadze öz həyatından, ağır sınaqlara məruz qalmış və ölkənin tarixi ilə qırılmaz şəkildə bağlı olan ailəsindən bəhs edir. Film MDB və Baltikyanı ölkələrin ən yaxşı filmi nominasiyasında "Nika" mükafatına layiq görülüb. Kaxa Kavsadze 2016-cı ildə "Amur Payızı" Festivalında "Tali və Toli" filmindəki aktyorluq işinə görə "Qızıl Durna" mükafatını almışdır.

## Xəstəlik və ölüm

28 noyabr 2020-ci ildə Kaxi Kavsadze koronavirusa yoluxdu və təcili xəstəxanaya yerləşdirildi; demək olar ki, üç həftəlik intensiv terapiyadan sonra sənətçi xəstəxanadan buraxıldı.

2021-ci ilin fevral ayında o, yenidən koronavirusa yoluxdu və ikitərəfli pnevmoniya ilə yenidən xəstəxanaya yerləşdirildi.

27 aprel 2021-ci ildə Tbilisidə COVID-19dan vəfat etdi. O, mayın 1-də Saburtala qəbiristanlığında həyat yoldaşının yanında dəfn edildi.

## Yaradıcılığı
Ümumilikdə Kaxi Kavsadze filmlərdə 98, Şota Rustaveli adına Tbilisi Akademik Teatrında 100-dən çox rol oynayıb.

## Ailəsi
* Atası — David Sandro Kavsadzenin (1873–1939) ailəsində anadan olub: musiqiçi-folklorşünas və İosif Stalinin Tiflis seminariyasında oxuduğu müddətdə yaxın dostu; sonralar — Gürcüstanın xalq mahnı və rəqs ansamblının yaradıcısı. Atasının ölümündən sonra ansamblın rəhbəri oğlu David oldu. 1941-ci ildə David Kavsadze cəbhəyə getmişdir. Əsir düşmüş və Almaniyada həbs düşərgəsinə salınmışdır. 1944-cü ildə Fransada yaşayan gürcü mühacirlərinin səyi ilə azadlığa buraxılaraq Fransaya gəlir və burada xor yaradır. O, həmçinin Berlin yaxınlığındakı Vustrau düşərgəsində işləyirdi. Düşərgədə David Kavsadzenin rəhbərliyi ilə gürcü mahnıları və rəqsləri ansamblı yaradılmışdı. Sovet İttifaqına qayıtdıqdan sonra 16 avqust 1941-ci il tarixli 270 saylı əmrə əsasən qeydiyyata alınaraq Uralın arxasına Sibirə göndərilmiş və 1952-ci ildə orada vəfat etmişdir.
* Anası — həkim, pediatr, sonra ftiziatr idi, vərəm dispanserində işləyirdi.
* Qardaşı — İmeri Kavsadze, opera müğənnisi.
* Həyat yoldaşı — Bella Mirianaşvili, aktrisa (1938–1992).
* Qızı — Nanuka, Tbilisidəki Rustaveli teatrının aktrisası;
* Oğlu — İrakli, aktyor, Vaşinqtonda yaşayır.

## Mükafatları
* 1981 — Gürcüstan SSR xalq artisti adı;
* 1989 — Ümumittifaq Film Festivalı, Ən Yaxşı Aktyor Mükafatı, "Don Kixot və Sançonun həyatı" filmi;
* 1989 — "Ulduzlar" Kino Festivalı, "Don Kixotun ən böyük obrazının təcəssümü üçün" münsiflər heyətinin xüsusi diplomu, "Don Kixot və Sançonun həyatı" filmi;
* 1996 — Qızıl Qoç Mükafatı (İlin Ən Yaxşı Aktyoru);
* 1999 — Anapada Kino Festivalı "Kinoşok" (Ən Yaxşı Aktyor Mükafatı, "Zəncirli Cəngavərlər" filmi)
* 2016 — "Amur Payızı" festivalında "Qızıl Durna" mükafatı ("Tali və Toli" filmi)

## İstinadlar

## Xarici keçidlər
* Кавсадзе Кахи // rudata.ru
* 
* 
* Кахи Кавсадзе. Как сложилась жизнь Абдуллы?
* Умер звезда "Белого солнца пустыни" Кахи Кавсадзе.